Royal Enfield Himalayan- मिड साइज सेगमेंट में रॉयल एनफील्ड का दबदबा है। इसका तकरीबन 76 पर्सेंट मार्केट शेयर है। भारत में इसी साल हिमालयन मोटरसाइकल का 'कैमोफ्लेग' लिमिटेड एडिशन मॉडल लॉन्च किया गया है। इसकी एक्स शो-रूम कीमत 1.71 लाख रुपए है। इसमें 411सीसी का 4 स्ट्रोक इंजन दिया गया है। यह इंजन 24.5 बीएचपी का पीक पावर और 32 न्यूटन मीटर टॉर्क जेनरेट करता है। इंजन को 5 स्पीड मैनुअल गियरबॉक्स से लैस किया गया है। किक स्टार्ट की बजाय इसमें इलेक्ट्रिक स्टार्ट है। बाइक के फ्रंट व्हील में 300 एमएम का डिस्क ब्रेक और रियर व्हील में 240 एमएम का डिस्क ब्रेक मिलता है। इसके अलावा पाउडर कोटेड इंजन गार्ड, ऑफ रोड स्टाइल ऐल्युमिनियम हैंडलबार, लेग गार्ड जैसी एक्सेसरीज मिलती हैं।